Bustadoppføringsloven og avhendingsloven oppstiller flere vilkår for at kjøper kan kreve heving av boligkjøpet. I grove trekk kan vilkårene deles inn i tre. Felles for begge lovene er at det må (1) foreligge avvik fra kontraktsmessig oppfyllelse, i form av enten mangel eller forsinkelse. I tillegg må (2) avviket fra den kontraktsmessige oppfyllelsen være «vesentlig». (3) Til sist må det være reklamert i tide, herunder «innen rimelig tid».